इनमें से कई तो ऐसे हैं जो नज़रबंद होने के बाद से एक बार भी अपने जीवनसाथी से नहीं मिले। क़ानूनी तौर पर ये क़ैदी अपने परिवारों से नहीं मिल सकते हैं। लेकिन, कभी-कभार जेल के अधिकारी इन लोगों को इंसानियत की बिनाह पर अपने मोबाइल फ़ोन से परिजनों से बात करा देते हैं। इन लोगों को परिजनों की बीमारी या मौत पर भी परोल नहीं दिया जाता। उनकी समझ से परोल पर किसी सज़ायाफ़्ता क़ैदी का ही हक़ है क्योंकि वो भारतीय नागरिक हैं।